Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Minulta kysytään hyvin usein synnistä.
Ei kuitenkaan synnistä yleisellä tasolla -
vaan eräästä tietystä synnistä, Pyhän Hengen pilkasta.
Se on aiheemme tänään.
Mitä Pyhän Hengen pilkka on?
Kykenisinkö lankeamaan tähän hirveään tekoon tänään, -
vai oliko kyse vain Jeesuksen ajan synnistä?
Tutkimme aihetta Jumalan Sanan ilmoituksen valossa.
Otetaan Raamatusta esille Matteuksen evankeliumin luku 12.
Matt. 12.
Aina Raamattua tutkiessa pitää ottaa asiayhteys huomioon.
Eli pitää katsoa, mitä tapahtui ennen tutkittavaa raamatunkohtaa -
ja mitä tapahtui sen jälkeen.
Useimmat UT:n tutkijat ovat sitä mieltä, -
että asiayhteyden huomiointi on vielä tärkeämpää evankeliumeissa.
Niissä kerrotaan Jeesusta koskevista historiallisista tapahtumista.
Evankeliumit koostettiin Pyhän Hengen johdatuksessa.
Löydämme ilmoitusta, opetusta ja tietoa siitä, -
miten Raamatun Sana koottiin yhteen Pyhän Hengen johdatuksessa.
Näimme viimeksi Matteus 12:ssa, -
että Messias kutsuttiin synagogaan.
Mutta häntä ei kutsuttu oikeilla motiiveilla, -
vaan jotta hänet saataisiin ansaan.
Hänen haluttiin tekevän tietty asia, jotta hän joutuisi huonoon valoon.
Onko sellainen asenne Tooran opetuksen mukainen?
Paavali sanoi Galatalaiskirjeessä, että koko Toora toteutuu käskyssä -
"rakasta lähimmäistäsi niin kuin itseäsi".
Rakastivatko Jeesusta ne, jotka kutsuivat hänet synagogaan?
Rakastivatko he häntä tuodessaan hänen luokseen miehen, -
jonka käsi oli kuivettunut? Eivät rakastaneet.
He eivät välittäneet Jeesuksesta eivätkä miehestä.
Kohta ei ole kuitenkaan syyte juutalaisia vastaan.
Kun kansa näki Jeesuksen tekemän ihmeen, -
suurin osa heistä ylisti Jumalaa.
He tiesivät, että kyseessä oli Jumalan teko.
Oli merkittävää, -
että Jeesus teki niin monta parantamisihmettä juuri sapattina.
Ellei ihminen ollut kuolemanvaarassa tai suurissa kivuissa, -
ihmiset eivät menneet sapatinpäivänä lääkärille.
Mutta sapattina luetaan Tooraa.
Joka synagogassa, jossa Tooraa luetaan, -
rukoillaan heti jälkeenpäin sairaiden puolesta, -
että Jumala parantaisi heidät myös sapattina.
Kun Messias paransi miehen käden, -
suurin osa kansasta ymmärsi, -
että Jumala oli heidän keskellään.
Sana Immanuel tarkoittaa Jumala kanssamme.
Kansa ylisti Jumalaa yhdestä suusta.
Mutta kun uskonnolliset johtajat sen näkivät, he tulivat kateellisiksi.
He väittivät kansalle, -
että Jeesus teki ihmeen riivaajavoimilla, -
että hän heitti ulos riivaajia Beelsebulin voimalla.
Beelsebul tarkoittaa kärpästen herraa, -
tämän maailman ruhtinasta eli sielunvihollista.
He väittivät: "Jeesus tekee nämä niin kutsutut ihmeet -
pimeyden ruhtinaan, valheiden isän voimin."
Pitäessämme tämän mielessämme -
voimme oppia, mitä tämän päivän raamatunkohta merkitsee.
Otetaan esille Matt. 12:31.
Siellä sanotaan näin: -
"Sen tähden..." Ilmaisua seuraa opetus.
Aina kun Sanassa lukee "sen tähden", -
pitää ennen seuraavan jakeen lukemista muistaa, -
mitä on juuri tapahtunut.
Sanassa voi lukea "sen tähden" tai "näiden tapahtumien jälkeen".
Molemmat termit kertovat meille, -
että voidaksemme tehdä oikean tulkinnan -
meidän on otettava huomioon, mitä edellä on tapahtunut.
Jae 31: "Sentähden minä sanon teille: -
jokainen synti ja pilkka annetaan ihmisille anteeksi..."
Jumala on anteeksiantava.
Siksi hän antaa meille anteeksi -
kaiken synnin ja pilkan.
Niin hän tekee ihmiskunnalle.
On kuitenkin yksi ehto.
Jakeen 31 loppuosassa on konjunktio, -
joka ilmaisee vastakohtaa tai erilaisuutta.
Yleensä ottaen siis jokainen synti ja kaikki pilkka annetaan anteeksi, -
"...mutta Hengen pilkkaamista ei anteeksi anneta."
Jakeen alkuosan sanaa "pilkka" ei edellä määräinen artikkeli.
Siinä puhutaan pilkasta yleisessä mielessä.
Mutta jakeen loppuosassa -
puhutaan eräästä tietynlaisesta pilkasta."
"...mutta Hengen pilkkaamista ei anteeksi anneta."
Hengellä tässä tarkoitetaan Pyhää Henkeä.
Joissakin käännöksissä on myös sana Pyhä, -
mutta se on kirjoitettu sulkeisiin tai kursiivilla.
Mutta kyse on aivan varmasti Pyhästä Hengestä.
"...mutta [Pyhän] Hengen pilkkaamista ei anteeksi anneta."
Hän lisää jakeessa 32, jotta ymmärtäisimme asian oikein: -
"Ja jos joku sanoo sanan Ihmisen Poikaa vastaan, -
niin hänelle annetaan anteeksi..."
Miten tahansa Jeesusta pilkataankin, -
se voidaan antaa anteeksi.
"Annetaan anteeksi" on kreikassa tulevassa aikamuodossa.
Jotain täytyy myös tapahtua, jotta voitaisiin antaa anteeksi.
Siinä viitataan tulevaan Jeesuksen ristinkuolemaan, -
jossa hän vuodatti oman verensä.
Hänen ristinkuolemansa perusteella -
kaikki synti ja pilkka annetaan anteeksi.
Siksi hän sanoo: "Ja jos joku sanoo sanan Ihmisen Poikaa vastaan, -
niin hänelle annetaan anteeksi; -
mutta jos joku sanoo jotakin Pyhää Henkeä vastaan..."
Siinä mainitaan koko termi Pyhä Henki.
"...mutta jos joku sanoo jotakin Pyhää Henkeä vastaan, -
niin hänelle ei anteeksi anneta..."
Siinä puhutaan synnistä, -
jota ei anneta anteeksi.
Jakeen 32 loppu: -
"...ei tässä maailmassa eikä tulevassa."
Sitä ei anneta myöskään anteeksi tulevassa Jumalan valtakunnassa.
"Ei tässä maailmassa eikä tulevassa", -
korostaa asian vakavuutta.
Siksi meidän on mietittävä, mitä Pyhän Hengen pilkka on.
Miten sellaiseen syntiin langetaan?
Onko sellaiseen syntiin mahdollista edes langeta nykyään?
Kuten jo edellä sanoin, -
meidän on tarkasteltava asiayhteyttä.
Uskonnolliset johtajathan olivat väittäneet edellä, -
että Jeesus toimi pimeyden ruhtinaan voimalla.
He tarkoittivat tämän maailman ruhtinasta, sielunvihollista.
Palataan jakeeseen 25.
"Mutta hän [Jeesus]..." Hyvin tärkeä kohta.
"Mutta hän tiesi heidän ajatuksensa..."
Jeesus tiesi täsmälleen, mitä uskonnolliset johtajat ajattelivat.
He olivat olleet nähneet ihmeen.
He tiesivät, että Jeesus oli Jumalan lähettämä.
He tiesivät, että Jeesus teki ihmeitä Pyhän Hengen voimalla.
Mutta koska he olivat uhmakkaita ja kateellisia, -
he eivät johdattaneet kansaa totuuden tuntemiseen, vaikka olivat johtajia, -
eivätkä kehottaneet heitä tekemään hyvää.
Sen sijaan he sanoivat tietoisesti: -
"Tiedämme, että hän toimi Pyhässä Hengessä, -
mutta aiomme silti väittää, että hän toimi sielunvihollisen voimin."
Sitä Pyhän Hengen pilkka on.
Varmaan kolmanneksen saamistani aihetta koskevista kysymyksistä -
on esittänyt ihminen, joka pelkää pilkanneensa Pyhää Henkeä.
Hän pelkää, ettei saa tätä syntiä anteeksi.
Moni kokenut raamatuntutkija sanoo, -
ettei Pyhän Hengen pilkkaan voida syyllistyä nykyään.
Jotta voisi pilkata Pyhää Henkeä, olisi pitänyt olla todistamassa -
Jeesuksen tekemää ihmettä, -
kun hän oli maan päällä 2000 vuotta sitten.
Ihmeitä tapahtuu edelleen, -
mutta hän ei ole niitä tekemässä ruumiillisessa muodossa.
Monet raamatuntutkijat sanovat niin.
Toisten mukaan Pyhän Hengen pilkkaan on mahdollista syyllistyä -
mutta vain tietyin kriteerein.
Olet nähnyt selkeän ihmeen, -
joka tuo Jumalalle kunniaa ja täyttää ihmisen tarpeen.
Olet vakuuttunut siitä, että kyseessä on Jumalan teko.
Ihme on peräisin Jumalasta.
Entä jos et tunnusta ihmettä tai pysyt siitä vaiti -
tai jopa väität: -
"Tuo tapaus oli sielunvihollisesta, ei Jumalasta?"
Mietin, onko ihmistä, joka nähdessään Jumalan tekemän ihmeen -
haluaisi valehdella uhmakkaasti, -
että kyseessä on sielunvihollisen toiminta.
Useimmat saavat olla varmoja siitä, -
etteivät ole syyllistyneet Pyhän Hengen pilkkaan -
ja että he saavat syntinsä anteeksi Jeesuksen veren kautta.
Hänen sovitustyönsä koskee kaikkia ihmisiä, -
jotta he saisivat syntinsä anteeksi.
Siirrytään jakeeseen 33.
Monissa käännöksissä se ei ole oikein.
Siinä on kahdesti sana, joka tarkoittaa sanoja "joko" tai "tai".
Siinä puhutaan kahdesta mahdollisesta vaihtoehdosta: -
"Joko tehkää puu hyväksi ja sen hedelmä hyväksi, -
tahi tehkää puu huonoksi ja sen hedelmä huonoksi..."
Mitä se tarkoittaa, ja miksi jae on tässä?
Muistetaan, että kyse on Pyhän Hengen pilkasta, -
johon hengelliset johtajat syyllistyivät.
Tiesitpä tai et, sinulla on vaikutusta toisiin ihmisiin. Sinua tarkataan.
Joko johdatat ihmisiä totuuteen ja olet heille siunaukseksi -
tai vaikutat heihin kielteisesti ja viet heitä kauemmaksi totuudesta.
Joko olet tehnyt hyvän puun, jonka hedelmät ovat hyviä, -
tai huonon puun, joka kantaa huonoa hedelmää.
Jakeen 33 loppu: -
"...sillä hedelmästä puu tunnetaan."
Sanassa ihmisiä verrataan usein puihin kuten Psalmissa 1.
Jos uskova on Jumalan tahdossa, -
hän toimii Pyhässä Hengessä ja kantaa hedelmää.
Niiden elämä, jotka eivät ole Pyhälle Hengelle alamaisia, -
eivätkä ole uskossa, kantaa huonoa hedelmää.
Tämä on helppo ymmärtää: -
"...sillä hedelmästä puu tunnetaan."
Jakeessa 34 Jeesus puhuu edelleen hengellisille johtajille.
"Te kyykäärmeitten sikiöt..."
Hän kutsuu johtajia kyykäärmeen sikiöiksi.
Tämäntyyppinen käärme oli vaarallinen.
Se ei tehnyt ihmisille hyvää.
Siksi hän sanoo: "...kuinka te saattaisitte hyvää puhua, -
kun itse olette pahoja?"
Jeesus oli juuri puhunut hyvistä ja huonoista hedelmistä.
Nämä johtajat puhuivat kyllä hyvistä asioista, -
uskonnollisista ja raamatullisista asioista.
Silti he olivat itse pahoja. Kyse oli valheellisuudesta.
Valheiden isä on sielunvihollinen.
Jeesus sanoi, että nämä johtajat olivat sielunvihollisesta.
Jeesus ei ollut, koska hän puhui ja teki hyvää.
"Mutta te väitätte olevanne hyviä ja puhutte uskonnollisista asioista, -
mutta olette silti pahoja."
Jakeen 34 loppu: -
"Mitä sydän on täynnä, sitä suu puhuu." (KR -92)
Sanat paljastavat ihmisen sydämen, -
jos häntä kuuntelee tarpeeksi kauan.
Hän sanoi johtajille: "Teidän sananne osoittavat teidät syyllisiksi, -
koska tiedätte valehtelevanne.
Te näytätte puhuvan hyvää, -
mutta te valehtelette ja olette suuren valehtelijan jälkeläisiä."
"Sillä sydämen kyllyydestä suu puhuu.
Hyvä ihminen tuo hyvän runsaudesta esille hyvää..."
Hyvän ihmisen sydämen aarteet tuottavat hyviä asioita.
"...ja paha ihminen tuo pahan runsaudesta esille pahaa."
Hyvä tarkoittaa Jumalan tahtoa, huono hänen tahtonsa vastaista.
Asia ei ehkä näytä pahalta, -
mutta kaikki sellainen, mikä ei ole Jumalan tahto, on pahaa.
Jakeen 35 loppu: -
"...ja paha ihminen tuo pahan runsaudesta esille pahaa."
Ihminen saattaa sanoa oikeita asioita, -
mutta ratkaisevaa on sydämen tila.
Messias saapui antamaan meille uuden, ympärileikatun sydämen.
Ympärileikkaus kuvaa lihan kuolemaa, lihan, joka on liitossa pahan kanssa.
Tarkoitus on elää Hengessä. Niin eivät nämä johtajat tehneet.
Jae 36: "Mutta minä sanon teille: jokaisesta turhasta sanasta..."
Turha on kreikaksi argon.
Se tarkoittaa hyödytöntä ja laiskaa.
Puhutko sinä sanoja, jotka ovat kuulijoille hyödyksi?
Vaikuttavatko ne ihmisissä hyviä asioita?
Fariseukset väittivät Jeesuksen ihmeiden olevan paholaisesta.
Vaikuttivatko heidän sanansa ihmisissä hyvää?
Eivät, koska ne olivat valheita.
Jeesus tiesi heidän valehtelevan.
Jeesus puhuu heidän petollisesta sydämestään.
"Mutta minä sanon teille: -
jokaisesta turhasta sanasta, minkä ihmiset puhuvat, -
pitää heidän tekemän tili tuomiopäivänä."
Seurakunnissa tai konferensseissa -
ei puhuta usein tuomiosta -
tai tuomiopäivästä.
Messias taas puhuu tuomiopäivästä usein.
Tuomiopäivä liittyy Jumalan valtakunnan perustamiseen.
Valtakunta perustetaan tuomiopäivän jälkeen.
Jae 36: "Mutta minä sanon teille: -
jokaisesta turhasta sanasta, minkä ihmiset puhuvat, -
pitää heidän tekemän tili tuomiopäivänä.
Sillä sanoistasi sinut julistetaan vanhurskaaksi, -
ja sanoistasi sinut tuomitaan syylliseksi."
Mistä sanoista siinä puhutaan? Kivoista ja hengellisen kuuloisistako?
Ei, vaan siinä viitataan evankeliumiin.
"Sillä jos sinä tunnustat suullasi Jeesuksen Herraksi -
ja uskot sydämessäsi, että Jumala on hänet kuolleista herättänyt, -
niin sinä pelastut." Näistä sanoista sinut julistetaan vanhurskaaksi.
Mutta jos et usko, et tunnusta syntejäsi, -
etkä hyväksy Jeesuksen ristinkuolemaa ja ylösnousemusta, -
joudut tuomituksi.
Meille on annettu ihana mahdollisuus -
tunnustaa suullamme ja uskoa sydämessämme, -
että Jeesus, sinä kuolit syntiemme puolesta ja nousit kuolleista, -
jotta voin elää voitokkaasti ja hyvää hedelmää kantaen -
ja saaden iankaikkisen elämän.
Sano oikeat sanat! Shalom!
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen kanssa.
Shalom Israelista!
Suomennos: Annamari Kortelainen